
Evelyn Wever-Croes 


PROME MINISTER 


Aruba pronto lo tin su 
Ombudsman 


E INSTITUTONAN DI 
OMBUDSMAN DI REINO 
A REUNI NA ARUBA 


Recientemente a tuma luga na Aruba, e reunion anual di e 
diferente Ombudsmannan di Reino. E paisnan Corsou, Sint 
Maarten y Hulanda ya caba tin nan Ombudsman, di cual e 
institutonan aki ta reuni cada aña pa trata e diferente reto, 
exito y experiencianan, cu cada un di nan tawata tin durante 
aña. Mirando cu pronto Aruba tambe lo tin su Ombudsman, e 
institutonan aki, a dicidi di reuni e aña aki na Aruba. 


Prome Minister Evelyn Wever-Croes a remarca cu esaki sigur 
tabata di gran beneficio pa Gobierno, pa asina por scucha kico 
tur ta e retonan cu nan ta encontra na caminda, pa asina Aruba 
por ta miho prepara na momento di introduci un Ombudsman. 


Durante nan estadia, e institutonan aki tambe a reuni cu un 
grupo di studiante na Universidad di Aruba, na unda a papia di 
kico ta e rol, y e posicion di e Ombudsman den e constitucion 
di cada pais. Pa e studiantenan aki, e topico tabata di gran 
interes, ya cu nan a haya un miho bista, di con pa atende 
cu politica, con ta pone presion riba Gobiernonan y con ta 
implementa decisionnan den corte. 


E institutonan a reuni tambe cu Prome Minister, na unda 
nan a expresa nan satisfaccion pa cu tur e avansanen cu 
tin, y specialmente, cu pronto Aruba tambe lo tin su propio 
Ombudsman. Tambe nan a elogia e ley cu Parlamento di 
Aruba a pasa riba Ombudsman, cu ta un ley hopi progresivo. 
E ley aki ta duna e Ombudsman e autoridad pa investiga 
accionnan, no solamente den sector publico, pero tambe di e 
companianan liga na Gobierno. Por ehempel aki na Aruba, awa 
y coriente ta wordo genera y distribui pa WEB y Elmar, Setar 
ta encarga cu telecomunicacion, ATA ta encarga cu tursimo, 
y AAA ta encarga cu aeropuerto. Den e ley di Ombudsman di 
Aruba e persona encarga por investiga tambe si bin keho riba 
e diferente institutonan aki, cual ta un paso mas adelanta cu 
otro paisnan. 


Prome Minister a indica cu e reunion tabata uno hopi positivo y 
interesante, y pa Aruba tabata esencial pa scucha e diferente 
retonan cu cada Ombudsman ta encontra durante aña, pa 
asina Aruba por ta bon prepara. E selecion pa un Ombudsman 
ta den man di un comision independiente, consistiendo di 
Corte di Aruba, Raad van Advies, y Algemene Rekenkamer y 
ta di spera cu den comienso di aña 2024, nan lo propone un 
candidato pa Parlamento por aproba pa asina Aruba tambe tin 
su Ombudsman. 


Premier Wever-Croes ta gradici e Ombudsman di Corsou señor 
Keursly Concincion, e Ombudsman di Sint Maarten señor 
Gwendolien Mossel, y e Ombudsman Nacional di Hulanda, 
señor Reinier van Zutphen, pa a seleciona Aruba como e pais 
anfitrion pa nan reunion di tur aña. Tambe ta gradici nan pa un 
reunion positivo na unda a comparti varios informacion balioso, 
cu lo ta di gran beneficio pa gobierno durante e proceso di 
selecion pa un Ombudsman. MN 

Unsell Arends 


MINISTER 


PUBLICO.AW - WEBSITE NOBO PA 
TRANSPARENCIA ACTIVO 


M ar 


Gobierno tin e deber di informa pueblo activamente tocante su 
maneho. Pa mehora y hisa e nivel di Transparencia Activo den 
gobernacion, Ministerio di Integridad, Sr. 

Ursell Arends, a lansa e proyecto piloto Publico.aw. Via Publico. 
aw ciudadanonan por haya informacion gubernamental na un 
forma accesibel y innovativo. 


Actualmente, riba Publico.aw por haya informacion di 
Ministerio di Transporte, Integridad, Naturalesa y Asunto di 
Adulto Mayor, incluyendo informacion tocante e funcionnan 
na diferente departamento, (huur di) edificio, rapport, proyecto 
di ley, documento di maneho y contestacion riba pregunta 
parlamentario. E meta di Ministerio di Integridad ta pa sigui 
desaroya Publico.aw y continuamente aumenta e cantidad y 
tipo di informacion, di tur ministerio, na un forma structural. 
Pues keda bishita publico.aw regularmente pa updates y mas 
informacion. 


Nos kier tende di'bo. Si bo tin sugerencia of comentario, bo por 
laga nos sa via e formulario di contacto riba Publico.aw. Asina 


nos por considera bo feedback den e desaroyo di e proyecto 
aki. Hunto nos por haci Publico.aw e sitio principal pa Gobierno 
di Aruba eherce Transparencia Activo na un forma continuo y 
structural. 


“Publico.aw no ta solamente un plataforma; e ta un compromiso 
pa un comunidad informa y activamente envolvi, ” segun 
Minister Arends. “Nos ta invitabo tur ciudadano pa participa 
activamente den formacion di nos futuro transparente." 


E esfuersonan di Ministerio di Integridad pa promove 
transparencia ta parti di un enfoke mas amplio riba gobernacion 
efectivo y participativo. Transparencia no ta solamente informa 
pueblo, pero tambe ta facilita un conexion mas cercano 
entre Gobierno y ciudadanonan. Esaki ta crucial pa fomenta 
confiansa y colaboracion den desaroyo di nos comunidad. Nos 
ta invita tur ciudadano pa haci uzo di e plataforma Publico.aw 
y participa activamente den e proceso di construccion di un 
Aruba mihor informa. MN 

Komara Maduro 


MINISTER 


Diadomingo ultimo a tuma luga e di shete ‘Fiesta Tipico den 
Bario', organisa pa Fundacion Union di Tipiconan Rubiano. Un 
iniciativa cu cada bes ta bira mas grandi y cu Minister Xiomara 
Maduro ta sostene y apoya, pasobra hunto nos tin cu sigui 
promove y biba nos cultura. Nos mester yuda mantene nos 
musica Tipico y nos folklore bibo den tur nos barionan y pa e 
por keda biba pa nos generacionnan nos dilanti. Gobierno di 
Aruba ta gradici UNOCA pa pone fondonan disponibel pa yuda 
cubri gastonan pa por organisa e fiesta tipico cultural. 


E Fiesta Tipico den Bario, ta un momento special tambe 
caminda den nomber di Gobierno di Aruba, Minister Maduro 
di Cultura ta haci uzo di oportunidad pa brinda reconocimento 
na esnan cu ta sostene, promove y mantene nos folklor bibo 
den nos barionan. Diadomingo ultimo a toca turno na Noord 
y Minister di Cultura a reconoce dos Baluarte Cultural di e 
distrito pa nan contribucion di yuda mantene y promove nos 
cultura musical. 


E prome persona cu a ricibi un reconocimento tabata Sr. Isnardo 
Epifanio Faro (Chonai). Chonai, manera tur hende conoce, a 
nace dia 22 di maart 1945 y ta di e bario di Sabana Liber. Dia 
17 di april di e aña aki ela cumpli 50 aña casa cu Sra. Petra 
Faro de Cuba, cual matrimonio a haya 2 yiu homber (Jorge y 
Junior), 4 nieta, 5 nieto y 1 bisanieto. 

Den su discurso e mandatario a elabora riba e trayectoria 
amplio di Chonai kende pa 35 aña a sirbi como maestro di 
scol. Ademas Chonai tin mas di 55 aña como miembro fiel y e 
ta indiscutiblemente esun cu mas aña como miembro continuo 
di e prestigioso coro di Misa di Santa Anna. Desde cu Chonai 
a yega di su estudio for di Hulanda, ela dirigi e koor hunto 
cu defunto Zr. William riba su orgel. Semper ela keda e man 
drechi di e koor, caminda e ta zorg pa muziek, traha programa, 
traha cu e CD player y mixer pa e microphonenan y tambe 
dirigi e coro ora cu no tin dirigente. Ora tin misa special e ta 
zorg pa por tin tocadornan y hopi biaha Chonai ta yuda den 


Durante "Fiesta Tipico den Bario’ na Centro di Bario Noord: 
MINISTER MADURO DI ( 


OS BALUARTE CULTU 

bestuur y comision di actividad. Chonai tambe a participa den 
tur festival aki na Aruba y na Corsow unda cu coro Santa Anna 
a bai canta. 


Banda di koor di misa di Noord, Chonai a yega di canta den 
varios coro na Aruba y e ta fundador y doño di basta agrupacion, 
di cual nos por menciona su popular banda musical La Selecta' 
den cual bastante musico y artistanan local y internacional 
a debuta. Chonai ta forma parti te ainda di Tipico Arco Iris, 
Tico y sus Estrellas, Patan Farro and Friends y tambe Tommy 
Figaroa and Friends. Pa e temporada di mas dushi di aña, 
semper bo ta haye den su gaita. Ela cuminsa hopi aña pasa 
cu aguinaldo den Bicentenial di Noord, como tambe a forma 
parti di Campanitas Navideñas, Gaiteros del Norte, Maruba 
y ultimo den Katatumbo. Chonai a yuda varios organisacion 
manera grupo Flor di Bini Bini, Festival di Voz y Landia Escolar, 
gruponan di baile, Miss Teenage y Comision di santana di 
Noord. Chonai en general nunca e ta bisa “NO” na nada cu ser 
pidi na dje y apesar di tur su ocupacion semper ta sobra tempo 
pa su famia. Banda di musica e la dirigi y hunga softbal tambe 
pa Paxton y Montaña Braves den tempo di Gloria na e veld di 
Montaña. 

Continuacion FIESTA TIPICO DEN BARIO.... 

niun dia, e no por sinta keto. E stima bestia, mata y naturalesa 
pesey lo bo por mire den su cunucu ta planta diferente mata di 
fruta, boonchi, maishi y pampoena. Minister di Cultura Xiomara 
Maduro a entrega Sr. Isnardo Epifanio Faro den nomber di 
Gobierno di Aruba, un plakaat pa mas di 55 aña den su carera 
artistico como corista y musico. 


SR. NELSON SPROK 

Un otro persona cu Gobierno di Aruba pa medio di Minister di 
Cultura a reconoce e anochi aki tabata Sr. Nelson Florencio 
Sprok, kende a nace dia 28 di oktober 1939 na Curacao. Na un 
edad hopi jong ela bin residencia na Aruba y unabes aki, danki 
na Dios y cu hopi disciplina y perseverancia ela traha hopi 
duro pa yega na su metanan. Dia 30 di oktober 1967, Nelson 
a drenta enlace matrimonial cu Lucia Tromp. Recientemente 
nan a caba di cumpli 56 aña di bida matrimonial. Nan tin 4 yiu; 
Nelson, Jose, Khys y Luskys, 3 nieto, 2 nieta, 2 bisanieto y un 
bisanieta. 


Door di hopi trabou y esfuerzo, Nelson a logra lanta su mes 
un compania conoci bao di e nomber: CONAR NV. Dia 14 di 
juli 1970, e compania a cumpli 53 aña di existencia dunando 
servicio na e comunidad di Aruba y a traha den varios proyecto 
grandi pa Aruba. Un trayectoria cu sigur a exigi hopi esfuerzo 
no solamente di Nelson pero tambe di su Sra. Lucia cu semper 
tabata para banda di Nelson. Na aña 1979, Nelson a cuminsa 
hunto cu su Sra. Mama cu benta di ijs, conoci pa su bon calidad. 
Nelson ta gusta agricultura y asina tabata planta berdura den 
gran cantidad y bende esakinan cu supermercado. 


Nelson a dedica y coopera tambe hopi aña na Carnaval di Mucha 
na Noord. Dentro di e vision asina amplio, Nelson tabata tin un 
pasion pa nos musica di Aruba, nos folklor y a dicidi di rescata 
y yuda mantene nos musica tradicional bibo. Dia 14 di maart 
1990, Nelson a a cumpra un Caha di Orgel. Ela a cuminsa 
train na cas y asina poco poco a cuminsa toca na diferente 
evento y actividadnan na e.o. cas di famia, pa gruponan di 
baile den nan shownan, pa actividad di nos grandinan di Huize 
Maristella, Paviljoen na Oranjestad y Verpleegtehuis na San 
Nicolas. Ademas di presenta na Misa, Misanan di Aurora, 
Bonbini Festival, yuda y educa nos muchanan cu tin Proyecto 
di scol cu informacion di nos música di Caha di Orgel. Asina 


nos por sigui menciona, Nelson a a bin ta promove cu hopi 
dedicacion y pasion, nos musica di Caha di Orgel. 


Cu su caracter visionario, e ta dicidi di graba un CD, cu den 
su escencia ta constitui un prome paso pa preserva, dentro di 
tanto modernismo, nos musica pa e proximo generacionnan. 
E mandatário a sigui trece dilanti cu en breve por bisa cu 
definitivamente Nelson Sprok ta un “surprise box” yen di 
entusiasmo pa bida y pa sigui activo, poniendo sualma, bida y 
curazon den tur loke e ta haci. 

Como Minister di Cultura den nomber di Gobierno a entrega 
un plakaat di reconocimento na Sr. Nelson Florencio Sprok pa 
mas di 30 aña dunando su aporte na nos musica di Caha di 
Orgel. 


Gradicimento 

Por ultimo Minister Maduro ta gradici un bes mas Sr. Chonai 
Faro y Sr. Nelson Sprok pa nan contribucion na mantene y 
promove nos cultura. Ademas ta gradici Fundacion Union 
di Tipiconan Rubiano, pa organisa Fiesta Tipico den Bario y 
asina sigui mantene nos cultura di musica tipico bibo pa asina 
nos por disfruta di dje den nos barionan hunto cu famia y 
conocirnan. Danki na tur grupo Tipico, tur musico y cantante 
pa nan presentacion den e Fiestanan Tipico den Bario, como 
tambe tur esnan cu ta presencia pa apoya loke ta di nos Aruba, 
nos cultura, pasobra “Cultura Bo tin cu Bib'e!. MN 

MINISTER DI CULTURA E RICIBI BISHITA DI 
NATIONAAL RESTAURATIEFONDS DI HULANDA 


Minister Maduro di Cultura a ricibi bishita di e director di 
Nationaal Restauratiefonds (NRF) di Hulanda, sr. Ugur 
Ozcan, hunto cu sr. Coen Reinders kende ta miembro 
di management team di e fondo pa restauracion di 
monumentonan. Nan tabata acompaña pa directora di 
Monumentenfonds Aruba (MFA), sra. Anne Witsenburg. 
Un punto importante di e bishita tabata e cooperacion cu 
MFA y NRF kier yega na dje pa establece un 'Revolving 
Fund' cu por yuda doñonan di monumentonan protegi 
yega na fondo pa asina por haci restauracion necesario 
di nan casnan of edificio monumental. 


Gobierno a cuminsa cu e trayecto pa por proteha 
monumentonan den man priva. E prome monumento 
priva cu a haya su seyo ta Kapel di Alto Vista y den tapara 
tin trabounan pa finalisa e proteccion pa e edificio di 
Aeropuerto di Dakota y pa cuminsa e trayecto pa Huize 
Veneranda por haya su proteccion como monumento 
priva di Aruba. Minister Maduro ta gradici sr. Ózcan y sr. 
Reinders pa nan bishita, atencion y tur esfuerso cu NFR 
ta haci hunto cu MFA pa asina monumentonan na Aruba 
tambe por wordo restaura den nan gloria pa nan por conta 
nos historia. mm 

MINISTERIO DI TURISMO Y SALUD PUBLICO A 
RICIBI UN “UPDATE” ARIBA E PROGRESO DI 
DIGITALISACION DI E ARUBA HEALTH APP 


Minister di Turismo y Salud Publico sr. 
Dangui Oduber a atende un reunion unda 
Setar a duna un “update” ariba e progreso di 
digitalisacion di e Aruba Health Application. 
Un reunion importante unda Setar a presenta 
un “mockup application” pa con e aplicacion 
por ta mas eficiente, accesibel y simpel pa 
pashent y alabes manteniendo e privacidad di 
e aseguradonan. 

Den cuadro di mehora calidad y servicio di 
cuido na Aruba un “partnership” entre Ministerio 
di Salud Publico, Setar y AZV ta den nocion pa | 
asina digitalisa henter sector di cuido haciendo 
uzo di tecnologia y innovacion. E aplicacion di 


“Aruba Health App” lo bira un plataforma pa 
traha afspraak via e MiDokterDiCas, tambe 
por ricibi receta prescribi via MiRemedi y | ........... 
alabes haya tur resultado di testnan di dokter | 
di cas via MiLaboratorio. E innovacion di e | 
plataforma aki ta permiti e aseguradonan pa 
yega na nan informacion medico 24 ora pa dia 
cu ta hasie e proceso mas rapido, cual antes 
no tabata posibel. 


Tur e partnersnan cu tabata presente den e 
reunion a haya espacio pa haci pregunta y 
duna sugerencia pa asina por sigui mehora 
e servicio y calidad di cuido usando e Aruba 


Health App como un plataforma central y 
simple pa e aseguradonan. 


Minister Dangui Oduber a pone e vision y conhuntamente cu 
Setar y AZV a logra introduci un plataforma unda e pashent 
ta central pero tambe un plataforma cu tin tur funcion cu un 
pashent mester manera; traha afspraak cu docter of specialista, 
historia medico, busca receta y cu hopi otro funcion lo bay ta 
disponibel. 


— 


Segun e = an ta un “era tiba pa asina digitalisa 
henter e sector di cuido medico, cu un resultado pa sigui 
mehora tur e servicionan y e calidad di cuido pa tur dokter di 
cas por traha na un manera mas eficiente, transparente y mas 
rapido y asina tambe e comunidad por ta mas informa y sinti 
nan mes den control di nan salud y calidad di bida. Minister 
Dangui Oduber ta gradici Setar y ademas partners pa e update 
ariba e progreso di e Aruba Health App. MN 

MINISTER ENDY CROES TA INVITA TUR 
STUDIANTE, MAYOR Y DOCENTE PA ACUDI NA 
HENA EXPO DIABIERNA, PROME DI DECEMBER 

NA HYATT PLACE ARUBA AIRPORT 


Un total di ocho instituto di enseñansa superior Mericano y Canades 
lo t'ey presente pa brinda informacion y contesta pregunta 


Minister di Enseñansa y Deporte Endy Croes ta invita tur 


studiante, mayor y docente pa 2023 Higher Education DECEMBER 
North America (HENA) Expo cu lo tuma luga Hyatt Place 
Aruba Airport di 9 am pa 5 pm. HYATT PLACE ARUBA 


Durante e exposicion e representantenan di college y 
universidad di Merca y Canada cu lo brinda informacion na 
tur studiante cu ta considera e opcion di studia na Merca 
y/of Canada. Tin un total di ocho instituto di enseñansa 
superior Mericano y Canades presente esta, University 
of South Carolina, Coastal Carolina University, Valencia 
College, Saint Mary's University, Bishop's University, 
Embry-Riddle Aeronautical University, Colorado State 
University y Niagara College. Fuera di esaki, EducationUSA 


2023 HENA Expo 


E plataforma pa informa y conecta studiantenan y mayornan cu e “tools” 
pa Studia na Merca of Canada. Registra awe mes na: bit.ly/2023HENA 


Discover your Pathway to Higher : 
Education in n th (merce 


Ken lo ta presente? 
Lo trese diferente instancia hunto: 
+ Institutonan di Enseñansa Superior Mericano y Canades, 


Aru ba, Aru balening, Consulado Mericano tambe lo tey * Partners cu ta sostene e studiante durante e proceso, entre otro: P 
presente pa brinda informacion y contesta preg unta di e EducationUSA Aruba, Arubalening, Consulado Mericano, y mas. FA 
: Dikon e Expo ta importante pami? č M 
studiantenan à + E caminda di studia na Merca of Canada no ta esun mas conoci, a 
* E pensamento ta cu esaki ta mucho dificil of e ta mucho costoso, 


Ministerio di Enseňonsa y Deporte 


entre otro. 
* Bin descubri mas di e oportunidadnan y beneficionan cu e region 
aki tin pa ofrese na nos studiantenan. 


Estudio na Merca of Canada no semper tabata esun mas 
conoci y tin hopi speculacion cu esaki ta dificil y/of costoso. 
Pero e oportunidad- y beneficionan cu Merca y Canada 
tin pa ofrece na nos comunidad ta sigur un experencia cu 
ta bale la pena pa explora. Tin varios acuerdo firma cu 
diferente instituto na Merca y Canada cu ta haci e aspecto 
financiero mas factibel. Ta p'esey Minister Endy Croes 
kier invita tur studiante y maestro di Colegio Arubano, 
Colegio Nigel Matthew, Mon Plaisir College, EduCampus, 
De Schakel Colege, International School of Aruba y YNZ 
Montessori High School pa bishita HENA Expo diabierna, 
prome di december, entre 9 am pa 5 pm. Minister Endy 
Croes ta encurasha e studiantenan pa probecha di e 
oportunidad aki pa busca tur informacion necesario durante 
exposicion pa por haci un miho decision pa nan futuro. 


HO 


HENA EXPO 
= 


SCAN ME 

HACI UN “SITE 


TATE-OF-THE-ART 

Minister di Enseñansa y Deporte Endy Croes a ricibi un 
invitacion di Xavier University pa haci un “sight visit” na nan 
campus nobo na Hato. Presidente di Xavier University dr. Ravi 
Bhooplapur y dr. Arun Dubey a ricibi Minister Endy Croes na 
yegada. Durante e bishita, Minister Endy Croes a haya un 
recorido y por a presencia e progreso di e construccion di e 
“state-of-the-art facilities” y tur e desaroyonan di e facultad di 
medicina. 


Prome fase ta cla caba y actualmente ta den proceso cu e 
segundo fase. Lo construi mas di 25 klas lokaal, diferente 
laboratorio, un “board room" y auditorio cu rond di 500 asiento. 
Ta calcula cu otro aña augustus lo termina e proyecto aki. Dr. 
Ravi Bhooplapur ta gradici Gobierno di Aruba pa e sosten y 
guia cu ta brinda na Xavier University. Pa finalisa, Minister 
Endy Croes ta felicita Presidente dr. Ravi Bhooplapur, dr. Arun 
Dubey y henter e team di Xavier University cu ta trahando hopi 
duro pa cristalisa e inversion grandi aki, alabes ta desea nan 
hopi exito! mmm 

Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


